open-index/open-wikipedia-markdown huggingface dataset:
এল পারাইসো এন লা ওত্রা এস্কিনা

***এল পারাইসো এন লা ওত্রা এস্কিনা*** () পেরুভীয় ঔপন্যাসিক মারিও বার্গাস ইয়োস রচিত ২০০৩ সালের স্পেনীয় ভাষার ঐতিহাসিক উপন্যাস। এটি উত্তর-অন্তর্মুদ্রাবাদী চিত্রশিল্পী পল গোগাঁ ও তার মাতামহী নারীবাদের অন্যতম প্রতিষ্ঠাতা ফ্লোরা ট্রিস্টানের ঐতিহাসিক দ্বৈত জীবনী।

## পটভূমি
এই বইটি ২২টি পরিচ্ছেদে বিভক্ত, প্রতিটি পরিচ্ছেদে পর্যায়ক্রমে নারীবাদী ফ্লোরা ট্রিস্টান ও তার নাতী চিত্রশিল্পী পল গোগাঁর বর্ণনা রয়েছে। ফ্লোরা মারা যাওয়ার পর গোগাঁ জন্মগ্রহণ করেছিলেন, যার ফলে বাস্তব জীবনে তাদের কখনও সাক্ষাৎ হয়নি। ফ্লোরা একজন ধনী পেরুভীয় পুরুষ ও ফরাসি নারীর অবৈধ কন্যা ছিলেন। তিনি যৌনতার প্রতি বিতৃষ্ণার্ত, তার স্বামীকে ঘৃণা করেন এবং পরে তাকে ত্যাগ করে নারী ও শ্রমিকদের অধিকারের জন্য লড়াই করেন। গোগাঁর গল্পটিও একই রকমভাবে একটি আদর্শ জীবনের অনুসন্ধানের মধ্য দিয়ে উন্মোচিত হয়। গোগাঁ চিত্রকলার প্রতি তার আসক্তির অন্বেষণে তার স্ত্রী-সন্তানদের ও প্যারিসে স্টক-ব্রোকারের চাকরি ত্যাগ করেন। এই প্রক্রিয়ায় তিনি ইউরোপীয় সভ্যতা থেকে নিজেকে দূরে সরিয়ে নেওয়ার জন্য যথাসাধ্য চেষ্টা করেন, অনুপ্রেরণার জন্য তাহিতি ও ফরাসি পলিনেশিয়া পালিয়ে যান। প্রচলিত সমাজ থেকে মুক্ত হওয়ার চেষ্টা করা দুটি জীবনের মধ্যে বৈপরীত্য ও মিলগুলো একটি দীর্ঘ ও মার্জিত গল্প উপস্থাপন করে।

## অনুবাদ
স্পেনীয় ভাষায় লিখিত বইটি ইংরেজি ভাষায় অনুবাদ করেন নাতাশা উইমার, যা ২০০৪ সালে ফেবার অ্যান্ড ফেবার থেকে *দ্য ওয়ে টু প্যারাডাইস* শিরোনামে প্রকাশিত হয়।

বইটি ফরাসি ভাষায় অনুবাদ করেন আলবের বঁসুসাঁ, যা *ল্য পারাদি, অঁ পো প্ল্যু লোঁয়া* শিরোনামে প্রকাশিত হয়।

বইটি জার্মান ভাষায় *ডাস পারাডিয়েস ইস্ট আন্ডারসভো* শিরোনামে অনুবাদ করেন এল্ক ভের এবং বুলগেরীয় ভাষায় *রায়া জাদ দ্রুগিয়া উগুল* শিরোনামে অনূদিত হয়।

## স্বীকৃতি
*[[দ্য নিউ ইয়র্ক টাইমস]]* বইটির ইংরেজি অনুবাদ *দ্য ওয়ে টু প্যারাডাইস*-কে বছরের অন্যতম উল্লেখযোগ্য বই হিসেবে তালিকাভুক্ত করে।

## আরও দেখুন
* উইলিয়াম সমারসেট মমের ১৯১৯ সালের *[[দ্য মুন অ্যান্ড সিক্সপেন্স]]* বইটিও পল গোগাঁর জীবনী অবলম্বনে রচিত।

## তথ্যসূত্র

## বহিঃসংযোগ
* ইন্টারনেট আর্কাইভে The way to paradise

বিষয়শ্রেণী:২০০৩-এর স্পেনীয় উপন্যাস
বিষয়শ্রেণী:মারিও বার্গাস ইয়োসার উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:চিত্রশিল্পী সম্পর্কিত উপন্যাস
বিষয়শ্রেণী:লেখক সম্পর্কিত উপন্যাস
বিষয়শ্রেণী:পল গোগাঁর সাংস্কৃতিক চিত্রায়ন
বিষয়শ্রেণী:১৯শ শতাব্দীর পটভূমিতে উপন্যাস
বিষয়শ্রেণী:তাহিতির পটভূমিতে উপন্যাস
বিষয়শ্রেণী:পেরুর পটভূমিতে উপন্যাস
বিষয়শ্রেণী:ফেবার অ্যান্ড ফেবারের বই
আবান ইবনে মুয়াবিয়া ইবনে হিশাম

**আবান ইবনে মুয়াবিয়া ইবনে হিশাম ইবনে আবদুল মালিক** ( ; মৃত্যু ৭৫১ খ্রি.) ছিলেন একজন উমাইয়া রাজপুত্র ও সেনাপতি, যিনি ৭৫০ সালে উমাইয়া খিলাফতের পতনের পরপরই আব্বাসীয় খিলাফতের বিরুদ্ধে একটি ব্যর্থ বিদ্রোহের নেতৃত্ব দেন। 

## জীবনী
আবান ছিলেন উমাইয়া রাজকুমার ও সেনাপতি মুয়াবিয়া ইবনে হিশামের ছেলে এবং খলিফা হিশাম ইবনে আব্দুল মালিকের (শা: ৭২৪–৭৪৩ খ্রি.) নাতি। তৃতীয় ফিতনার সময় তিনি তার চাচা সুলায়মান ইবনে হিশামের সঙ্গে যোগ দেন, যিনি উমাইয়া খলিফা দ্বিতীয় মারওয়ানের (শা. ৭৪৪–৭৫০) বিরুদ্ধে খারিজি বিদ্রোহীদের সঙ্গে মিত্রতা স্থাপন করেন। খারিজি বিদ্রোহীদের পরাজয়ের পর আবান তাদের অবশিষ্ট সৈন্যদের নেতৃত্ব দেন, যাদের মধ্যে প্রধানত সুলায়মানের প্রাক্তন সিরীয় সৈন্যরা ছিলেন। তারা ইরাক থেকে পালিয়ে আসে এবং ইরানের ইস্তাখর কেল্লায় আলিপন্থী বিদ্রোহী আবদুল্লাহ ইবনে মুয়াবিয়ার সঙ্গে যুক্ত হয়। তখন আবানকে  দ্বিতীয় মারওয়ানের সেনাপতি আমির ইবনে দুবারা ইস্তাখর কেল্লার বাইরে পরাজিত করে এবং তিনি বন্দি হন; কিন্তু পরবর্তীতে অজানা কারণে মুক্তি পান।

৭৪৯–৭৫০ খ্রিস্টাব্দের আব্বাসীয় বিপ্লবের সময় মারওয়ান  ও তার মূল সেনসবাহিনী আব্বাসীয়দের হাতে জাবের যুদ্ধে পরাজিত হয়। এরপর আব্বাসীয়রা উমাইয়াদের সিরিয়ার কেন্দ্রভূমি দখল করে। আবু মুহাম্মদ আল-সুফিয়ানি নামক উমাইয়া রাজকুমার উত্তর ও মধ্য সিরিয়ার কিন্নাসরিন এবং হিমস প্রদেশে আব্বাসীদের বিরুদ্ধে বিদ্রোহ করেন, কিন্তু তা ব্যর্থ হয়। এরপর আবু মুহাম্মদের ভগ্নিপতি অব্বাস ইবনে মুহাম্মদ আল-সুফিয়ানি আলেপ্পোতে আব্বাসীয় গভর্নর আব্দুল্লাহ ইবনে আলির বিরুদ্ধে বিদ্রোহ করেন, কিন্তু তাও দমন করা হয়। এরপর আব্দুল্লাহ ইবনে আলি উত্তরে যাত্রা করেন এবং জাজিরার সাবেক-উমাইয়া সেনাদের বিদ্রোহ দমন করেন, যাদের নেতৃত্ব দিচ্ছিল ইশাক ইবনে মুসলিম আল-উকায়লী।

এরপর সিরিয়া ও জাজিরার সাবেক উমাইয়া বিদ্রোহীদের বাকি সদস্যরা আবানের সাথে যোগদান করে। আবদুল্লাহ ইবন আলি যখন ৭৫১ সালে বাইজান্টাইনদের বিরুদ্ধে এক অভিযানে ছিলেন, তখন আবান তার বিরুদ্ধে এগিয়ে আসে। আবদুল্লাহ ইবনে আলি আবানের কার্যক্রমের খবর পেয়ে সাবেক উমাইয়া বিদ্রোহীদের আটকানোর জন্য কিছু সৈন্য প্রেরণ করেন। তাদের সাথে লড়াইয়ে আবানের সেনাবাহিনী পরাজিত হয় এবং আবান কাইসুমে পালিয়ে যান। সেখানে তিনি নিজেকে চারপাশে বাহিনী দিয়ে ঘেরাও করে রাখেন।  এদিকে আবদুল্লাহ ইবন আলি বাইজান্টাইন অভিযান ত্যাগ করে আবানের মুখোমুখি হন এবং আবান পরাজিত হয়ে বন্দি হন। কোরআনে বর্ণিত বিদ্রোহীদের শাস্তি সম্পর্কিত একটি ব্যাখ্যার আলোকে আবানের হাত-পা কেটে ফেলা হয়। এরপরে তাকে সিরিয়ার বিভিন্ন শহরে মিছিলে প্রদর্শন করানো হয়, যেখানে একটি পোস্টারে এটা লেখে প্রচার করা হয়: "এজন্যই এই আবান ইবনে মুয়াবিয়া উমাইয়াদের নায়ক"।

আবানের মৃত্যুর কয়েক মাস পরেও উমাইয়া বিদ্রোহ চলতে থাকে, কিন্তু সেগুলো সবই দমন করা হয়। আবানের ছেলে উবাইদুল্লাহ দমন-নিপিড়নের কারণে সিরিয়া পলায়ন করেন এবং শেষ পর্যন্ত তিনি আবানের ভাই আবদুর রহমান ইবনে মুয়াবিয়ার সঙ্গে আন্দালুসে যোগ দেন, যিনি ৭৫৬ সালে স্পেনের কর্দোবা শহরে উমাইয়া আমিরাত প্রতিষ্ঠা করেন। 

## তথ্যসূত্র


## গ্রন্থপঞ্জি

* 
* 
* 

বিষয়শ্রেণী:৭৫১-এ মৃত্যু
বিষয়শ্রেণী:উমাইয়া সেনাপতি
বিষয়শ্রেণী:আব্বাসীয় খিলাফতের বিরুদ্ধে বিদ্রোহ
আবুল হাসান আল-লাখমি

**আবুল হাসান আলি ইবন মুহাম্মদ আল-কাইরাওয়ানি আর-রাবঈ** **আল-লাখমি** ( আরবি: أبو الحسن علي بن محمد القيرواني الربعي اللخمي; প্রায় ১০০৬–১০৮৫ খ্রিস্টাব্দ/ ৩৯০–৪৭৮ হিজরি) ছিলেন সুন্নি ইসলামের চার মাযহাবের মধ্যে অন্যতম প্রসিদ্ধ মাযহাব মালিকির একজন বিশিষ্ট ইসলামী আইনজ্ঞ ( ফকিহ)। তিনি ইমাম **আল-লাখমি** নামেও পরিচিত ছিলেন। তার নিসবাহ বা উপনাম “আল-লাখমি” ইঙ্গিত দেয় যে, তিনি আরবীয় বংশের বনু লাখম গোত্রের একজন সদস্য ছিলেন। মালিকী মাযহাবে তিনি ছিলেন সবচেয়ে গুরুত্বপূর্ণ ব্যক্তিদের একজন এবং তার আইনি মতামত আজও সম্মান ও অনুসরণযোগ্য হিসেবে গণ্য হয়। আল-লাখমি ছিলেন সেই চারজন ফকিহের মধ্যে একজন, যাদের মতামতকে খলিল ইবন ইশাক তার বিখ্যাত মুখ্তাসার গ্রন্থে কর্তৃত্বপূর্ণ ও নির্ভরযোগ্য হিসেবে স্বীকৃতি দেন। তাঁর এই গ্রন্থটি পরবর্তী যুগের মালিকী মাজহাবের শিক্ষাব্যবস্থা ও ফিকহের উপর ব্যাপক প্রভাব ফেলে।

## জীবনী
আল-লাখমি ইফ্রিকিয়ার কৈরবান শহরে জন্মগ্রহণ করেন এবং জীবনের প্রাথমিক অংশ সেখানে কাটান। পরবর্তীতে তিনি সাফাক্সে চলে যান। সাফাক্সে তিনি তার শিক্ষা অর্জন অব্যাহত রাখেন। নিজের শিক্ষাজীবন শেষে তিনি শহরের মসজিদে বিভিন্ন জায়গা থেকে আগত শিক্ষার্থীদের শিক্ষা দেওয়া শুরু করেন। তার শিক্ষার্থীদের মধ্যে সর্বাধিক প্রসিদ্ধ ছিলেন আল-মাজারি (মৃত্যু ৫৩৬ হিজরী/১১৪১ খ্রিস্টাব্দ), যিনি তার নিজের রচনায় আল-লাখমীর উল্লেখ অন্যান্য শিক্ষক থেকে অনেক বেশি করেছেন। আল-লাখমী ৪৭৮ হিজরী/১০৮৫ খ্রিস্টাব্দে সাফাক্সে মৃত্যু বরণ করেন। 

তিনি মালিকি মাযহাবের আফ্রিকীয় অঞ্চলের দশম স্তরের একজন বিশিষ্ট ফকিহ ছিলেন। তিনি নিজের যুগের প্রধান ফকিহ ছিলেন এবং সেই চার ফকিহের একজন, যাদেরকে খালিল তার *মুখ্তাসার* গ্রন্থে নির্ভরযোগ্য ব্যক্তি হিসেবে গ্রহণ করেছেন। কাজী আয়াজ তাঁর সম্পর্কে লেখেন:“আবুল হাসান একজন প্রাজ্ঞ ফকিহ, ধার্মিক, মাফতারূপে পারদর্শী, শিল্পকলায় দক্ষ, সাহিত্য ও হাদিসে পারজ্ঞম; দৃষ্টিভঙ্গিতে সূক্ষ্ম, ফিকহি পারদর্শী ও বোধগম্যতায় দক্ষ। তিনি তার সময়ের অন্যতম ফকিহ ছিলেন এবং তার শহরে তাঁর খ্যাতি সবচেয়ে দূরপ্রসারী ছিল। তিনি নিজের সহকর্মীদের মৃত্যুর পরও বেঁচে ছিলেন এবং পুরো আফ্রিকীয় অঞ্চলে শ্রেষ্ঠত্ব অর্জন করেন।”

## রচনাবলি
আল-লাখমির আইনি সংকলন আত-তাবসিরাহ মালিকি মাজহাবের একটি গুরুত্বপূর্ণ গ্রন্থ। এটি মালিকি ইসলামি আইনজ্ঞ সাহনুন ইবনে সাঈদের লেখা মালিকি ফিকহের বিখ্যাত কর্ম আল-মুদাওয়ানার ব্যাপারেএকটি মন্তব্যমূলক গ্রন্থ। এই বইটি মূলত পূর্ববর্তী গুরুত্বপূর্ণ গ্রন্থকে অন্তর্ভুক্ত করে এবং তা বিশ্লেষণ করে। এর মধ্যে উল্লেখযোগ্য হলো ইবনে হাবিবের *আল-ওয়াদিহা।আল-ওয়াদিহা* মালিকি মাজহাবের একটি গুরুত্বপূর্ণ গ্রন্থ। ইবনে রুশদ ও খলিলের মতো পরবর্তী মালিকি পণ্ডিতরা তার সংক্ষিপ্ত সংকলন বা মুখ্তাসার রচনা করেছেন। গ্রন্থটিতে আল-লাখমি বহু আইনি প্রশ্ন বিস্তারিতভাবে আলোচনা করেছেন এবং বিভিন্ন মতামত প্রকাশ করেছেন এবং এতে বিশেষ করে অন্যান্য মালিকি পণ্ডিতদের মতামত উল্লেখ তুলনামূলক বিশ্লেষণ প্রকাশ করেছেন। এতে মালিকি আইনের জটিল দিকগুলো এবং তৎকালীন পণ্ডিতদের দৃষ্টিভঙ্গি স্পষ্টভাবে প্রতিফলিত হয়েছে।

## তথ্যসূত্র


বিষয়শ্রেণী:১০০৬-এ জন্ম
বিষয়শ্রেণী:১০৮৫-এ মৃত্যু
বিষয়শ্রেণী:ফকিহ
বিষয়শ্রেণী:মালিকি ফিকহ পণ্ডিত
আবু জুহায়ফা আস-সুওয়াঈ

**আবু জুহাইফা আস-সুওয়াঈ আল-কুফি** ছিলেন একজন কনিষ্ঠ সাহাবি ও হাদিস বর্ণনাকারী। তাঁর প্রকৃত নাম ছিল **ওয়াহাব ইবনে আব্দুল্লাহ ইবনে মুসলিম**। নবির মৃত্যুর সময় তিনি বয়ঃসন্ধিতেও পৌঁছাননি। তিনি বেশ কয়েকটি হাদিস বর্ণনা করেন। তিনি চতুর্থ খলিফা আলী ইবনে আবি তালিবের সহচর ছিলেন এবং তাঁর খিলাফতকালে পুলিশ ও কোষাগারের দায়িত্বে ছিলেন। তিনি খলিফা আলির সাথে নাহরাওয়ানের যুদ্ধ ও আল-মাদায়েন অভিযানে অংশগ্রহণ করেন। তিনি ইরাকে বিশর ইবন মারওয়ানের শাসনামলে মৃত্যুবরণ করেন। আবু জুহাইফা কুফায় মৃত্যুবরণকারী সর্বশেষ সাহাবি ছিলেন।

## জীবনী
তিনি বানি সুয়া ইবনে আমির ইবনে সা‘সা‘ গোত্রের সদস্য ছিলেন। তাঁর পূর্ণনাম ছিল, ওয়াহাব ইবন আবদুল্লাহ ইবন মুসলিম ইবন জুনাদা ইবন হাবীব ইবন সাওয়াআহ আস-সুয়াই আল-কুফি। তবে তিনি তাঁর কুনিয়াত আবু জুহাইফা নামে অধিক পরিচিত ছিলেন। তিনি সর্বকনিষ্ঠ সাহাবিদের একজন ছিলেন এবং নবি মুহাম্মাদ যখন মৃত্যুবরণ করেন, তখন, তখনো তিনি বালেগ হননি। তবুও তিনি নবির সাথে সাক্ষাৎ করেন এবং তাঁর কাছ থেকে হাদিস বর্ণনা করেন।তিনি নিজের পরিবারের সঙ্গে নবি মুহাম্মদের জীবনের শেষ পর্বে তাঁর কাছে উপস্থিত হন। তখন তিনি আবদুল্লাহ ইবনে আব্বাসের সমবয়সী ছিলেন। নবির মৃত্যুর পর প্রথম তিন খলিফার শাসনামলে তাঁর তেমন উল্লেখ পাওয়া যায় না। চতুর্থ খলিফা আলির শাসনামলে তিনি আলির নিরাপত্তা বাহিনীর (শুর্তা) দায়িত্বে ছিলেন। আলি তাঁকে কুফা নগরীর বায়তুল মালের দায়িত্ব অর্পণ করেন। তিনি আলির সঙ্গে তাঁর সকল গুরুত্বপূর্ণ যুদ্ধ ও ঘটনায় অংশগ্রহণ করেন। ৬৫৮ সালে সংঘটিত নাহরাওয়ানের যুদ্ধে তিনি খলিফা আলির বাহিনীর অন্যতম যোদ্ধা ছিলেন। আলি তাঁকে ভালোবাসতেন; তাঁর ওপর আস্থা রাখতেন এবং তাঁকে "*ওয়াহাব আল-খাইর”* (কল্যাণকর ওয়াহাব) নামে সম্বোধন করতেন। আলি যখন খুতবা দিতেন, তখন আবু জুহাইফা তাঁর মিম্বরের নিচে দাঁড়িয়ে থাকতেন। আলি শহিদ হওয়ার পর তিনি রাজনৈতিক কর্মকাণ্ড থেকে নিজেকে দূরে সরিয়ে নেন। তিনি পঞ্চম উমাইয়া খলিফা আবদুল মালিক ইবনে মারওয়ানের শাসনামলে মৃত্যুবরণ করেন। তাঁর মৃত্যুর সময় কুফার গভর্নর ছিলেন বিশর ইবনে মারওয়ান। মৃত্যুর আগে তিনি কুফায় বসবাস শুরু করেছিলেন এবং বনু সুয়ায়া ইবন আমির গোত্রের এলাকায় একটি বাড়ি নির্মাণ করেন। তাঁর মৃত্যু সাল নিয়ে মতভেদ রয়েছে: কেউ বলেন তিনি হিজরি ৭২ সালে মৃত্যুবরণ করেন; ইমাম আয-যাহাবি বলেন ৭৪ হিজরি। একটি ভিন্ন সূত্রে বলা হয়েছে, তিনি ৮০ হিজরির পরও জীবিত ছিলেন।

## হাদিস বর্ণনা
তিনি নবি মুহাম্মাদ, আলি ইবনে আবি তালিব, আল-বারা ইবনে আজিব থেকে হাদিস বর্ণনা করেন। কুফায় নবির প্রবীণ সাহাবিদের মৃত্যুর পর তিনি ফিকহ ও হাদিসের ক্ষেত্রে একজন কর্তৃত্বশীল ব্যক্তি হয়ে উঠেন।

তাঁর থেকে হাদিস বর্ণনা করেন: তাঁর পুত্র আউন ইবনে আবি জুহাইফা, আবু ইসহাক সাবি‘ঈ, আলি ইবনুল আকমার, আল-হাকাম ইবনে উতাইবা, সালামা ইবন কুহাইল প্রমুখ। সর্বশেষ যিনি তাঁর থেকে হাদিস বর্ণনা করেন, তিনি হলেন ইসমাঈল ইবন আবি খালিদ। তাঁর বর্ণিত হাদিস ছয়টি প্রসিদ্ধ হাদিসগ্রন্থসমূহে (কুতুবুস সিত্তা) সংকলিত হয়েছে।

## আরো দেখুন

* সাহাবীদের তালিকা
* আলী ইবন আবী তালিব

## তথ্যসূত্র
বিষয়শ্রেণী:সাহাবা
বিষয়শ্রেণী:হাদিস বর্ণনাকারী সাহাবা
বেইন স্পোর্টস

**বেইন স্পোর্টস** ( ) হল কাতারি বহুজাতিক ক্রীড়া চ্যানেলের একটি নেটওয়ার্ক যা বেইন মিডিয়া গ্রুপের মালিকানাধীন ও পরিচালিত। কাতারি ক্রীড়ার বর্ধিত বাণিজ্যিকীকরণে নেটওয়ার্কটি গুরুত্বপূর্ণ ভূমিকা পালন করেছে। এর চেয়ারম্যান হলেন নাসের আল-খেলাইফি এবং প্রধান নির্বাহী কর্মকর্তা হলেন ইউসুফ ওবায়দলি।

বেইন স্পোর্টস হল মেনা অঞ্চলের প্রভাবশালী টেলিভিশন স্পোর্টস চ্যানেল। এটি ফ্রান্স, মার্কিন যুক্তরাষ্ট্র, কানাডা, অস্ট্রেলিয়া, নিউজিল্যান্ড, তুরস্ক, হংকং, সিঙ্গাপুর, ব্রুনাই, মালয়েশিয়া, ইন্দোনেশিয়া, ফিলিপাইন এবং থাইল্যান্ডেও চ্যানেল পরিচালনা করে।

## আরো দেখুন
* বেইন মিডিয়া গ্রুপ
* বেইন স্পোর্টস
** মেনা
** আমেরিকান
** কানাডা
** অস্ট্রেলিয়া 
** ফ্রান্স
** তুরস্ক

## তথ্যসূত্র

## বহিঃসংযোগ

*
* 
* 
* 
* 
* 
* 
* 
* 
* 
* 
* 
* 


বিষয়শ্রেণী:বেইন মিডিয়া গ্রুপ
বিষয়শ্রেণী:ক্রীড়া টেলিভিশন নেটওয়ার্ক
বিষয়শ্রেণী:২০১২-এ প্রতিষ্ঠিত গণমাধ্যম কোম্পানি
বিষয়শ্রেণী:২০১২-এ ফ্রান্সে প্রতিষ্ঠিত
বিষয়শ্রেণী:ইন্দোনেশিয়ার টেলিভিশন চ্যানেল
বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:টেলিভিশন চ্যানেলের ক্রীড়া বিভাগ
বিষয়শ্রেণী:থাইল্যান্ডের টেলিভিশন স্টেশন
নুর্দ কামাল মসজিদ

**নুর্দ কামাল মসজিদ** () রাশিয়ার নোরিলস্ক শহরের সবচেয়ে বড় মসজিদ। এটি বিশ্বের সর্ব উত্তরের মসজিদ হিসেবে গিনেস বিশ্ব রেকর্ডে তালিকাভুক্ত। নোরিলস্কে বসবাসরত তাতার ব্যবসায়ী মুখতাদ বেকমেয়েভ মসজিদটি নির্মাণ করেন। তিনি এর নামকরণ করেন তার বাবা নুরিতদিন এবং মা গাইনিকামালের নামে। এ মসজিদটির নকশা করেন স্থানীয় স্থপতি জোসেফ মুইরে এবং নির্মাণ ব্যয়ে সহায়তা দেন ব্রিটিশ সমাজসেবী স্টিফেন ট্র্যান্থাম। মসজিদটি ১৯৯৮ সালে নামাজের জন্য আনুষ্ঠানিকভাবে খুলে দেওয়া হয়। এর স্থাপত্যশৈলী তাতার ধাঁচের, যার মধ্যে রয়েছে একটি মিনার ও একটি প্রধান গম্বুজ।

মসজিদটির স্থাপত্য শৈলী বিশেষ ধরনের, যা অন্যান্য সাধারণ মসজিদের তুলনায় খানিকটা ভিন্ন প্রকৃতির। এই ভিন্নতার কারণ সুদূর উত্তরের ব্যতিক্রমী জলবায়ু, যেমন পারমাফ্রস্ট। উদাহরণ হিসেবে বলা যায়, মসজিদের মিনার সাধারণত গোলাকার হয়ে থাকে, কিন্তু এই মসজিদটির মিনারের ভিত্তি বর্গাকার করা হয়েছে। কারণ এমন দেয়ালে ইট বরফে জমে যায় না এবং এটি আরও বেশি বাতাসের চাপ প্রতিরোধ করতে সক্ষম।

নোরিলস্কে প্রায় ৫০,০০০ মুসলিম বাস করে, যাদের বেশিরভাগই আজারবাইজান ও দাগেস্তান থেকে আসা অভিবাসী। তবে এখানকার রুক্ষ আবহাওয়ার কারণে এবং কর্মসংস্থানের অনুকূল পরিবেশ না থাকায় এই জনসংখ্যা ধীরে ধীরে কমে যাচ্ছে।

## আরও দেখুন
* রাশিয়ায় ইসলাম
* রাশিয়ার মসজিদের তালিকা
* সুমেরু বৃত্তে ইসলাম

## তথ্যসূত্র

## বহিঃসংযোগ

* নুর্দ কামাল মসজিদ ইসলামিক আর্কিটেকচারাল হেরিটেজ

বিষয়শ্রেণী:১৯৯৮-এ সম্পন্ন মসজিদ
বিষয়শ্রেণী:১৯৯৮-এ রাশিয়ায় প্রতিষ্ঠিত
বিষয়শ্রেণী:রাশিয়ার মসজিদ
বিষয়শ্রেণী:ক্রাসনোয়ারস্ক ক্রাইয়ের ভবন ও স্থাপনা
হামবুর্গ কেন্দ্রীয় মসজিদ

**হামবুর্গ কেন্দ্রীয় মসজিদ** (; ) হলো জার্মানির হামবুর্গ শহরের সেন্ট জর্জ জেলায় অবস্থিত একটি মসজিদ।  

## ইতিহাস
১৯৭৭ সালে তুরস্ক থেকে আসা অতিথি শ্রমিকরা এই মসজিদ সম্প্রদায়টি প্রতিষ্ঠা করেন। শুরুতে এর নাম ছিল ‘হামবুর্গ ও পার্শ্ববর্তী এলাকার তুর্কি শ্রমিকদের মসজিদ প্রতিষ্ঠা ও নির্মাণ সমিতি, যা সংক্ষেপে ‘মসজিদ সমিতি’ নামে পরিচিত ছিল। ১৯৭৭ সালে কেনা তাদের প্রথম ভবনটিতে আগে একটি স্নানাগার ছিল, যার নাম ছিল ‘বাথ হ্যামোনিয়া।

১৯৯০ সালে পুরোনো এই ভবনের সঙ্গে সংযুক্ত করে নতুন একটি ভবন নির্মাণের কাজ শুরু হয়। এই প্রকল্পে একটি গম্বুজ এবং ১৮ মিটার উঁচু দুটি মিনার স্থাপন করা হয়, যা ভবনটিকে একটি পূর্ণাঙ্গ মসজিদের রূপ দেয়। ১৯৯২ সালে এর ভিত্তিপ্রস্তর স্থাপন অনুষ্ঠানে তুরস্কের তৎকালীন শীর্ষ রাজনৈতিক ব্যক্তিত্ব এবং মিল্লি গোরুশ আন্দোলনের নেতা নেজমেত্তিন এরবাকান উপস্থিত ছিলেন। ২০০১ সালে এই সমিতির নাম পরিবর্তন করে ‘ইসলামিক কমিউনিটি হামবুর্গ – সেন্ট্রাম মসজিদ রাখা হয়।  

২০০১ সালে সমিতির নাম পরিবর্তন করে রাখা হয় *ইসলামিক কমিউনিটি অব হামবুর্গ, সেন্ট্রাম-মোসখে ই.ভি.*। এই *ইসলামিক কমিউনিটি অব হামবুর্গ -সেন্ট্রাম-মোসখে ই.ভি.* উত্তর জার্মানির ইসলামিক কমিউনিটিগুলোর জোট (BIG)-এর প্রতিষ্ঠাতা সদস্য এবং শুরা হামবুর্গ-এর সদস্য। হামবুর্গ রাজ্য সরকারের সঙ্গে শুরা হামবুর্গের একটি রাষ্ট্রচুক্তি রয়েছে।  

## মিনার
২০০৯ সালে শিল্পী বোরান বুর্শার্ড ও মসজিদ প্রশাসনের যৌথ উদ্যোগে মসজিদের মিনারগুলোতে সবুজ ও সাদা রঙের নতুন ষড়ভুজাকৃতির নকশা আঁকা হয়। এই প্রকল্প বিশ্বজুড়ে ব্যাপক আগ্রহ সৃষ্টি করে। প্রথমবারের মতো কোনো মসজিদের বাহ্যিকভাবে দৃশ্যমান অংশ, অর্থাৎ মিনার-শিল্পকর্মে রূপান্তরিত হয়। নর্থ এলবে চার্চের তৎকালীন বিশপ মারিয়া জেপসেন প্রতিদিন আজান দেওয়ার মুসলিম সম্প্রদায়ের অনুরোধকে সমর্থন করেন।

## নেতৃত্ব
২০১৬ সালের ২৭ ফেব্রুয়ারি মুসলিম ধর্মতত্ত্ববিদ মেহমেত কারাওগ্লু মসজিদের চেয়ারম্যান ও ইমাম হিসেবে নির্বাচিত হন। তিনি আইজিএমজি-হামবুর্গের সভাপতি এবং BIG-এর চেয়ারম্যান হিসেবেও দায়িত্ব পালন করেন। ফাতিহ ইয়িলদিজ উপ-চেয়ারম্যান হিসেবে নির্বাচিত হন। প্রায় দুই দশক দায়িত্ব পালনের পর সাবেক চেয়ারম্যান ও ইমাম রমজান উকার এবং তার উপ-চেয়ারম্যান আহমেত ইয়াজিচির স্থলাভিষিক্ত হন কারাওগ্লু ও ইয়িলদিজ।

## গ্যালারি

Centrum-Moschee Hamburg.jpg|মসজিদের নামাজের কক্ষ
Hamburg-Sankt Georg - Centrum Moschee.jpg|২০১৪ সালে মসজিদের মিনার


## আরও দেখুন
* জার্মানিতে ইসলাম
* জার্মানির মসজিদের তালিকা

## তথ্যসূত্র

## বহিঃসংযোগ

* 

বিষয়শ্রেণী:জার্মানির মসজিদ
বিষয়শ্রেণী:জার্মানিতে ইসলাম
বিষয়শ্রেণী:হামবুর্গ
বিষয়শ্রেণী:জার্মানিতে ধর্ম
বিষয়শ্রেণী:জার্মানির ধর্মীয় ভবন ও স্থাপনা
বিষয়শ্রেণী:ইউরোপের মসজিদ
বিষয়শ্রেণী:১৯৭৭-এ সম্পন্ন মসজিদ
বিষয়শ্রেণী:১৯৯০-এর দশকে সম্পন্ন মসজিদ
তাতসুরো ইয়ামাশিতা

, মাঝে মাঝে **তাতসু ইয়ামাশিতা** বা **তাতস ইয়ামাশিতা**, নামে পরিচিত, একজন জাপানি সঙ্গীতশিল্পী-গীতরচয়িতা ও রেকর্ড প্রযোজক, যিনি সিটি পপ সঙ্গীতের পথিকৃৎ হিসেবে পরিচিত।

তার সবচেয়ে সুপরিচিত গান হল "ক্রিসমাস ইভ", যা ১৯৮০-এর দশকে জাপানে প্রকাশিত একটি সর্বাধিক বিক্রিত গান। এটি টানা ৩৫ বছরেরও বেশি সময় ধরে জাপানি চার্টে স্থান করে নিয়েছিল।

## তথ্যসূত্র

## বাহ্যিক লিঙ্কগুলি

*  (Japanese)
* Artist page at Warner Music Japan
* 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি

বিষয়শ্রেণী:টোকিওর সঙ্গীতশিল্পী
বিষয়শ্রেণী:২০শ শতাব্দীর জাপানি গায়ক
বিষয়শ্রেণী:২১শ শতাব্দীর জাপানি গায়ক
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:২০শ শতাব্দীর জাপানি সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর জাপানি সঙ্গীতশিল্পী-গীতরচয়িতা
বিষয়শ্রেণী:জাপানি রেকর্ড প্রযোজক
বিষয়শ্রেণী:জাপানি রক গায়ক
বিষয়শ্রেণী:জাপানি পপ গায়ক
বিষয়শ্রেণী:জাপানি গায়ক-গীতরচয়িতা
রওজা বল

[থাম্ব|[কাশ্মীর উপত্যকা|ভারতের কাশ্মীরের শ্রীনগরে অবস্থিত রওজা বল মাজার, যাকে আহমদী মুসলমানরা যীশুর সমাধি বলে বিশ্বাস করে।   ]]
**রওজা বল** হল ভারতের কাশ্মীরের শ্রীনগরে অবস্থিত একটি মাজার। ***রওজা***  শব্দের অর্থ সমাধি, *বল* শব্দের অর্থ স্থান।      আহমদীরা  শ্রীনগরের এ মাজারকে যীশুর সমাধি হিসেবে দাবী করে। ১৮৯৯ সালে আহমদিয়া আন্দোলনের প্রতিষ্ঠাতা মির্জা গোলাম আহমদ এ দাবি না করা পর্যন্ত মাজারটি তুলনামূলকভাবে অজানা ছিল।   যদিও মাজারের স্থানীয় তত্ত্বাবধায়করা এ দাবি প্রত্যাখ্যান করেন, যাদের একজন বলেছিলেন, "পৃথিবীর যেকোনো স্থানে যীশুকে সমাহিত করার তত্ত্ব ইসলামের দৃষ্টিতে নিন্দনীয়।" 
## ইতিহাস
কাশ্মীরের বৌদ্ধ আমলের বা কাশ্মীর সুলতানি আমলের  দলিলে এ মাজারের কোনও উলে্লখ  নেই। এই মাজারের প্রথম উল্লেখ পাওয়া যায় শ্রীনগরের স্থানীয় সুফি লেখক খাজা মুহাম্মদ আজম দিদামারীর *ওয়াকি'আত-ই-কাশ্মীর* (কাশ্মীরের গল্প, ১৭৪৭ সালে প্রকাশিত),বইয়ে যা *তারিখ আজমী* (আজমের ইতিহাস) নামেও পরিচিত । মুহাম্মদ আজম বলেছেন যে সমাধিটি  ইউজাসুফের। 

ইউজাসাফ, আরবি *ইউধাসাফ* বা *বুধাসাফ*, সংস্কৃত *[[বোধিসত্ত্ব]]* থেকে উদ্ভূত। ষষ্ঠ বা সপ্তম শতাব্দীতে ফার্সি গ্রন্থে সংস্কৃত শব্দটি বদল করে *বোদিসভ* করা হয়, তারপর ৮ম শতাব্দীর একটি আরবি নথিতে *বুধাসাফ* বা *ইউদাসাফ* করা হয় (আরবি প্রাথমিক "b" ﺑ থেকে "y" য় হস্তাক্ষরে একটি বিন্দুর নকল করে)। 

## আহমদিয়াদের দাবি
থাম্ব|রোজা বাল মাজারের অভ্যন্তরভাগ।
আহমদীয়া ধর্মের প্রতিষ্ঠাতা মির্জা গোলাম আহমদ  তাঁর *"যীশু ইন ইন্ডিয়া"* বইতে দাবি করেছেন যে রওজা বল হল যীশুর সমাধি (উর্দু ১৮৯৯, ইংরেজি ১৯৪৪ مسیح ہندستان میں *Masih Hindustan-mein* )।     আহমদ  দাবি করেন যে যীশু ক্রুশবিদ্ধ হয়ে মারা যাননি, বরং ভারতীয় উপমহাদেশে  ১২০ বছর বয়সে মারা যান।   
জেরাল্ড ও'কলিন্স বলেন যে গোলাম আহমদ তার তত্ত্বকে সমর্থন করার জন্য কোনও ঐতিহাসিক প্রমাণ সরবরাহ করেননি যে যীশু ভারতে মারা গিয়েছিলেন।  সাইমন রস ভ্যালেন্টাইন তত্ত্বটিকে একটি কল্পকাহিনী বলে মনে করেন।  

গোলাম আহমদের তত্ত্ব যে যীশু ভারতে মারা গিয়েছিলেন, তা ১৮৯৪ সালে নিকোলাস নোটোভিচের  ধারণা  থেকে নেয়া । আধুনিক পণ্ডিতরা  নটোভিচের যীশুর ভারত ভ্রমণ সম্পর্কে একটি পাণ্ডুলিপি পাওয়া যাওয়ার দাবিকে সম্পূর্ণরূপে মিথ্যা বলেছেন।  নটোভিচ পরে স্বীকার করেন যে তিনি  প্রমাণ জাল করেছিলেন।  আধুনিক পণ্ডিতরা মনে করেন যে  যীশুর ভারত ভ্রমণের কোনও দাবির  কোনও ঐতিহাসিক ভিত্তি নেই।  
২০১০ সালের দিকে রোজা বালের সমাধিটি পশ্চিমা পর্যটকদের কাছে যীশুর সম্ভাব্য সমাধি হিসেবে জনপ্রিয়তা পেতে শুরু করে।  ২০১০ সালের বিবিসি সংবাদদাতার প্রতিবেদন অনুসারে, পুরানো গল্পটি সম্প্রতি স্থানীয় দোকানদাররা প্রচার করছিলেন যারা এটি ব্যবসার জন্য ভালো হবে বলে মনে করেছিলেন। 

## মূলধারার মুসলিম বিশ্বাস
মূলধারার মুসলিম এবং পণ্ডিতরা রোজা বাল মাজারটি যীশুর সমাধি হওয়ার সম্ভাবনা প্রত্যাখ্যান করেন। ১৯১৩ সালে হাওয়ার্ড ওয়াল্টার মাজার পরিদর্শন করার পর,  তদন্ত করে রিপোর্ট করেন যে স্থানীয় মুসলমানদের মতামত হল মাজারটি পূর্বে ১৪ শতক পর্যন্ত একটি হিন্দু সমাধি ছিল , পরে সাইয়্যিদ শরফুদ্দিন আবদুর রহমান (মৃত্যু ১৩২৭ খ্রিস্টাব্দ, যিনি বুলবুল শাহ নামে পরিচিত) কাশ্মীরে ইসলাম নিয়ে এসেছিলেন এবং ঘোষণা করেছিলেন যে কবরটি কোনও বোধিস্বত্ত্বের নয় বরং একজন মুসলিম সাধুর।  জার্মান ভারতবিদ গুন্টার গ্রোনবোল্ড উল্লেখ করেন যে সমাধিটি  কাশ্মীরের অনেক পবিত্র বৌদ্ধ এবং হিন্দু স্থানের মধ্যে একটি যা  ইসলামী মাজারে পরিবর্তিত করা হয়েছে। 

## তথ্যসূত্র

বিষয়শ্রেণী:আহ্‌মদীয়া
বিষয়শ্রেণী:শ্রীনগরের ভবন ও স্থাপনা
২০২৬ সাফ অনূর্ধ্ব-২০ চ্যাম্পিয়নশিপ

**২০২৬ সাফ অনূর্ধ্ব-২০ চ্যাম্পিয়নশিপ** হবে সাফ অনূর্ধ্ব-২০ চ্যাম্পিয়নশিপের অষ্টম আসর যা দক্ষিণ এশীয় ফুটবল ফেডারেশন (সাফ) আয়োজিত দক্ষিণ এশিয়া অঞ্চলের পুরুষদের অনূর্ধ্ব-২০ জাতীয় দলগুলোর জন্য একটি আন্তর্জাতিক ফুটবল প্রতিযোগিতা। টুর্নামেন্টটি ২০২৬ সালের ২৩ মার্চ থেকে ৪ এপ্রিল পর্যন্ত মালদ্বীপে অনুষ্ঠিত হওয়ার কথা রয়েছে।

বাংলাদেশ এই প্রতিযোগিতার বর্তমান চ্যাম্পিয়ন, যারা ২০২৪ সালের আসরে নেপালকে হারিয়ে তাদের প্রথম শিরোপা জিতেছে।

## মাঠ
রাজধানী মালেতে অবস্থিত জাতীয় ফুটবল স্টেডিয়ামে সবগুলো ম্যাচ অনুষ্ঠিত হবে।

## অংশগ্রহণকারী দলসমূহ
নিম্নলিখিত সাতটি জাতীয় দল এই টুর্নামেন্টে অংশগ্রহণ করবে।

## খেলোয়াড় যোগ্যতা
২০০৭ সালের ১ জানুয়ারি  বা তার পরে জন্মগ্রহণকারী খেলোয়াড়রা এই টুর্নামেন্টে অংশগ্রহণের যোগ্য বলে বিবেচিত হবেন।

## ড্র
টুর্নামেন্টের ড্র অনুষ্ঠানটি ২০২৬ সালের ২৫ জানুয়ারি অনুষ্ঠিত হয়।

### ড্রয়ের পাত্র

### ড্রয়ের ফলাফল

## ম্যাচ পরিচালনাকারী কর্মকর্তা
;রেফারি
এখনও নির্ধারিত হয়নি
;সহকারী রেফারি
এখনও নির্ধারিত হয়নি

## গ্রুপ পর্ব

### গ্রুপ এ


----

----

### গ্রুপ বি



----

----

## নকআউট পর্ব
*নকআউট পর্বে নির্ধারিত সময়ের খেলা শেষে যদি কোনো ম্যাচ গোলশূন্যভাবে শেষ হয়, তবে জয়ী নির্ধারণের জন্য অতিরিক্ত সময় (১৫ মিনিট করে দুই অর্ধে মোট ৩০ মিনিট) খেলা হবে। এরপর প্রয়োজনে পেনাল্টি শুট-আউটের মাধ্যমে বিজয়ী নির্ধারণ করা হবে।
### বন্ধনী

### সেমি-ফাইনাল

### ফাইনাল

## পরিসংখ্যান
### গোলদাতা

## সম্প্রচার

## আরও দেখুন

## তথ্যসূত্র

## বহিঃসংযোগ
* অফিশিয়াল ওয়েবসাইট

সাফ অনূর্ধ্ব-২০ চ্যাম্পিয়নশিপ
সাফ
আশ-শু'আরা ঐতিহ্যবাহী গ্রাম

**আশ-শু'আরা ঐতিহ্যবাহী গ্রাম** একটি গ্রাম যা উচ্চ নজদ অঞ্চলের অন্যতম গুরুত্বপূর্ণ জনপদ হিসেবে বিবেচিত। এটি প্রাচীন ও বর্তমান উভয় সময়েই এই নামে পরিচিত এবং এটি রিয়াদ অঞ্চলের অন্তর্গত আদ দাওয়াদমি গভর্নরেটে অবস্থিত।

## অবস্থান
গ্রামটি সৌদি আরবের রিয়াদ অঞ্চলের আদ দাওয়াদমি গভর্নরেটে অবস্থিত। আদ দাওয়াদমি থেকে আশ-শু'আরা এর দূরত্ব ৩৫ কিমি।

## ইতিহাস
এই গ্রামটি বেশ কিছু গুরুত্বপূর্ণ ঐতিহাসিক ঘটনার সাক্ষী, যার মধ্যে রয়েছে ১৭৯১ সালে (১২০৫ হিজরি) আশরাফদের সাথে আশ-শু'আরাবাসীর যুদ্ধ, ১৯০১ সালে (১৩১৯ হিজরি) সুফার যুদ্ধ এবং রাজা আবদুল আজিজ কর্তৃক আহূত আশ-শু'আরা সম্মেলন যা ১৯২৯ সালের ৩১ অক্টোবর (১ জমাদিউল আউয়াল ১৩৪৮ হিজরি) বৃহস্পতিবার অনুষ্ঠিত হয়েছিল।

## নির্মাণশৈলী
গ্রামটির নগর পরিকল্পনা এবং ঘরবাড়ির নকশায় 'নজদি স্থাপত্যরীতি' অনুসরণ করা হয়েছে। এই শৈলী গ্রীষ্মকালে চরম গরম ও শুষ্ক এবং শীতকালে ঠান্ডা আবহাওয়ার সাথে খাপ খাইয়ে চলার উপযোগী। ভবনগুলোর ঠাসাঠাসি ও ঘনিষ্ঠ অবস্থান একে একটি অবিচ্ছিন্ন ব্লকের রূপ দিয়েছে। এখানে উন্মুক্ত স্থানের অভাব এবং গলিগুলো সরু ও আঁকাবাঁকা, যা সরাসরি সূর্যালোকের সংস্পর্শ কমিয়ে দেয়। ভবনগুলো মূলত অভ্যন্তরীণমুখী এবং বাইরের দিকে জানালার সংখ্যা খুবই কম। বাড়িগুলো দেখতে প্রায় একই রকম এবং উচ্চতা সাধারণত দুই তলার বেশি হয় না। এখানকার বাড়িগুলোতে নজদি ঐতিহ্যের বৈশিষ্ট্য হিসেবে পুরুষদের বসার ঘর (মজলিস) বা কফি কর্নার থাকে যা জিপসামের অলংকরণ দ্বারা সজ্জিত। এছাড়া শোবার ঘর, রান্নাঘর, আঙিনা এবং গুদামঘর থাকে। গ্রামের প্রধান কেন্দ্রের মূল ভিত্তি হলো জামে মসজিদ, বাজার এবং একটি মিলনস্থল, যেখান থেকে প্রধান রাস্তাগুলো সরু গলির মাধ্যমে পুরো গ্রামে ছড়িয়ে পড়েছে। ঘর তৈরিতে প্রধান উপাদান হিসেবে কাদা ব্যবহার করা হয়েছে যা গ্রীষ্মে তাপ নিরোধক হিসেবে কাজ করে। ছাদ তৈরিতে অ্যাথল কাঠের গুঁড়ির উপর খেজুর পাতা এবং কাদা-খড়ের মিশ্রণের পুরু স্তর ব্যবহার করা হয়েছে যাতে বৃষ্টির পানি প্রবেশ করতে না পারে।

### কাঠামোগত বৈশিষ্ট্য
* পাথরের তৈরি ভিত্তি।
* ছাদগুলো অ্যাথল কাঠ ও খেজুর পাতার ওপর কাদা ও খড়ের আস্তরণ দিয়ে তৈরি।
* দেয়ালের বাইরের অংশে কাদা ও খড়ের আস্তরণ দেওয়া।
* জানালাগুলো আয়তাকার, আকারে ছোট এবং উঁচুতে অবস্থিত।
* জানালা ও দরজার ওপরের অংশে কাঠের লিন্টেল ব্যবহার করা হয়েছে।
* ভবনগুলোর উচ্চতা সাধারণত ৩.৫ থেকে ৭ মিটার পর্যন্ত হয়।

## সংস্কার
আদ দাওয়াদমি গভর্নরেটের আশ-শু'আরা কেন্দ্রের বাসিন্দারা প্রাচীন ঘরবাড়ি, মসজিদ ও দোকানপাট সংস্কার করে এটিকে একটি পর্যটন গ্রামে রূপান্তর করেছেন। ঐতিহাসিক গুরুত্ব বিবেচনা করে এবং পর্যটন ও জাতীয় ঐতিহ্য কমিশনের লক্ষ্য অনুসারে গ্রামটির সব দিকে প্রবেশদ্বার তৈরি করা হয়েছে।

## উৎস
* ঐতিহ্য কমিশন।
* পৌর ও পল্লী বিষয়ক মন্ত্রণালয় - রিয়াদ অঞ্চলের ঐতিহাসিক স্থান ও ভবনের তালিকা।

## তথ্যসূত্র

বিষয়শ্রেণী:আদ দাওয়াদমি গভর্নরেট
বিষয়শ্রেণী:সৌদি আরবের ঐতিহাসিক শহর
আ সেকেন্ড মেসেজ টু আমেরিকা

**আ সেকেন্ড মেসেজ টু আমেরিকা** হল একটি তারিখবিহীন শিরশ্ছেদ ভিডিও, যাতে স্টিভেন সটলফের মৃত্যুদণ্ড চিত্রিত হয়েছে। এটি ইসলামিক স্টেটের মিডিয়া বিভাগ আল-ফুরকান মিডিয়া প্রোডাকশন দ্বারা প্রকাশিত হয়েছিল।

## সারসংক্ষেপ
২০১৪ সালের ২ সেপ্টেম্বর, সাইট ইন্টেলিজেন্স গ্রুপ একটি "ফাইল-শেয়ারিং সাইট"-এ সটলফের মৃত্যুদণ্ডের ভিডিওটি খুঁজে পায় এবং তাদের গ্রাহকদের জন্য এটি প্রকাশ করে।

ভিডিওটি শুরু হয় ২০ আগস্টের একটি সংবাদ ক্লিপ দিয়ে যেখানে মার্কিন রাষ্ট্রপতি বারাক ওবামা সাংবাদিক জেমস ফলির শিরশ্ছেদের জন্য আইএস-এর নিন্দা করছেন, এরপর একটি টাইটেল স্ক্রিন দেখা যায়। ভিডিওতে সটলফকে দেখা যায়, তিনি একটি কমলা রঙের জাম্পস্যুট পরে মরুভূমির পটভূমিতে হাত পিছনে রেখে হাঁটু গেড়ে বসে আছেন এবং তার সামনে একটি বেতার মাইক্রোফোন রয়েছে। তার ডানদিকে মাথা থেকে পা পর্যন্ত কালো পোশাকে আবৃত এক ব্যক্তি বাম হাতে একটি ছুরি ধরে দাঁড়িয়ে আছে এবং তার কোমরে পিস্তল রয়েছে। তাকে পরবর্তীতে মোহাম্মদ এমওয়াজি (জিহাদি জন) হিসেবে শনাক্ত করা হয়,  একই ব্যক্তি যে জেমস ফলিকেও হত্যা করেছিল। এরপর সটলফ একটি তৈরি করা বিবৃতি পাঠ করেন: 

এরপর জল্লাদ ক্যামেরার দিকে ছুরি নাড়তে নাড়তে বলে: 

এরপর জল্লাদ সটলফের চিবুকে ডান হাত রাখে এবং তার গলায় ছুরি ধরে করাতের মতো চালাতে শুরু করে, সটলফ কেঁপে ওঠেন এবং পিছন দিকে পড়ে যান। কোনো রক্ত না দেখিয়েই ভিডিওটি কালো হয়ে ম্লান হয়ে যায়। এরপর ক্যামেরা বাম থেকে ডানে ঘোরার সাথে সাথে মাটিতে সটলফের মৃতদেহ দেখা যায় যার মস্তকহীন দেহের ওপর রক্তমাখা মাথা রাখা। সিইউ ডেনভার ন্যাশনাল সেন্টার ফর মিডিয়া ফরেনসিকস-এর সহযোগী পরিচালক জেফ স্মিথ অভিমত দেন যে ভিডিওর পরবর্তী ফ্রেমগুলোতে দেখানো দেহটি আসল হলেও, শিরশ্ছেদের ফুটেজটি সম্ভবত সাজানো। স্মিথ আরও মন্তব্য করেন যে ভিডিওটি উচ্চ মানের ছিল এবং সম্ভবত একজন পরিচালকের তত্ত্বাবধানে একাধিক ক্যামেরা দিয়ে শুট করা হয়েছিল এবং আধুনিক সরঞ্জাম দিয়ে দক্ষতার সাথে সম্পাদনা করা হয়েছিল।

স্টিভেনের মৃত্যুদণ্ডের পরের দৃশ্যে, একই জল্লাদকে ব্রিটিশ সাহায্যকর্মী ডেভিড কাথর্ন হেইনসকে ধরে রাখতে দেখা যায় এবং তাকে বলতে শোনা যায়, "ইসলামিক স্টেটের বিরুদ্ধে আমেরিকার এই অশুভ জোটে যারা প্রবেশ করবে সেইসব সরকারকে পিছু হটতে এবং আমাদের জনগণকে একা ছেড়ে দেওয়ার জন্য আমরা এই সুযোগটি কাজে লাগাচ্ছি।"

## আরও দেখুন

* ইসলামে শিরশ্ছেদ
* ইরাকে বিদেশী জিম্মি
* বাগদাদিকে লেখা চিঠি
* আমেরিকান জনগণের কাছে চিঠি
* ত্রাসের রাজত্ব
* দ্য সার্জেন্টস অ্যাফেয়ার

## নোট

## তথ্যসূত্র

বিষয়শ্রেণী:প্রচারমূলক চলচ্চিত্র
বিষয়শ্রেণী:শিরশ্ছেদের ভিডিও
বিষয়শ্রেণী:ইসলামিক স্টেট অফ ইরাক অ্যান্ড দ্য লেভান্ট গণমাধ্যম
আল-ইয়ামামাহ গ্রাম

**আল-ইয়ামামা গ্রাম** হলো সৌদি আরবের রিয়াদ প্রদেশের আল-খারজ অঞ্চলের আল-সাইহ শহরের উত্তরে অবস্থিত একটি ঐতিহ্যবাহী গ্রাম।

## অবস্থান
গ্রামটি আল-খারজের পূর্বতন রাজধানী আল-সাইহ শহরের উত্তরে এবং রিয়াদ শহরের দক্ষিণে অবস্থিত।

## ঐতিহাসিক প্রেক্ষাপট
এটি এই অঞ্চলের অন্যতম প্রাচীন জনপদ হিসেবে পরিচিত। প্রাচীন জাদিস গোত্রের রাজধানী 'আল-খিদরিমাহের' ধ্বংসাবশেষের ওপর এই গ্রামটি গড়ে উঠেছে। এটি একটি ঐতিহ্যবাহী গ্রাম যা আবাসিক ভবন ও একটি ঐতিহাসিক মসজিদের সমন্বয়ে গঠিত। বর্তমানে গ্রামটি খেজুর বাগান, কৃষিজমি এবং আধুনিক আবাসিক ভবনের সাথে মিশে গেছে।

## নগর কাঠামো ও স্থাপত্য
গ্রামটির নগর কাঠামো আরব উপদ্বীপের মধ্যাঞ্চলের ঐতিহ্যবাহী গ্রামগুলোর বৈশিষ্ট্য বহন করে। এখানে ঘরবাড়িগুলো একে অপরের খুব কাছাকাছি এবং ঘনসন্নিবিষ্টভাবে অবস্থিত। প্রধান রাস্তা থেকে সরু গলি বা উপগলি বের হয়ে কেন্দ্রীয় চত্বরের সাথে সংযোগ স্থাপন করেছে। মূলত মরুভূমির জলবায়ুর কথা মাথায় রেখেই এই পরিকল্পনা করা হয়েছে; যাতে গ্রীষ্মের প্রচণ্ড গরম এবং শীতের তীব্র ঠান্ডা থেকে রক্ষা পাওয়া যায়। ঘরগুলো ভেতরমুখী হওয়ার পাশাপাশি ঘনবসতিপূর্ণ হওয়ায় সূর্যের তাপ সরাসরি গায়ে লাগে না এবং ধূলিঝড় বা শক্তিশালী বাতাসের প্রভাব থেকেও সুরক্ষা মেলে। এছাড়া ঘরগুলো একে অপরের পরিপূরক হিসেবে নিরাপত্তা প্রদান করে।

এখানকার বাড়িগুলো সাধারণত দুই তলার বেশি হয় না এবং এগুলো দেখতে আয়তাকার। নকশা ও অবয়বে এক ধরনের সরলতা ও সামঞ্জস্য লক্ষ্য করা যায়। ভবনের বাইরের দিকের দেয়ালগুলোতে জানালার সংখ্যা খুবই কম এবং জানালার ছিদ্রগুলো সরু ও মাটি থেকে বেশ উঁচুতে অবস্থিত। বাইরের দেয়ালে নকশা বা অলঙ্করণ না থাকলেও ছাদের উপরের অংশে ত্রিভুজাকার প্যারাপেট বা কার্নিশ দেখা যায়। তবে অন্দরমহলে, বিশেষ করে বৈঠকখানায় জিপসাম ও কাদার চমৎকার নকশা ও কারুকাজ লক্ষ্য করা যায়। নির্মাণের প্রধান উপকরণ হিসেবে রোদে শুকানো মাটির ইট (অ্যাডোবি) ব্যবহার করা হয়েছে, যা কাঠামোগত শক্তির জন্য কাঠের বিম দিয়ে মজবুত করা হয়েছে। ভবনগুলোতে কাদা বা জিপসারের প্রলেপ দেওয়া হয়। বড় ভবনগুলো পাথরের ভিত্তির ওপর দাঁড়িয়ে থাকলেও ছোট ভবনগুলো সরাসরি মাটির ওপর নির্মাণ করা হয়েছে। ছাদ তৈরিতে ঝাউ গাছ (অ্যাথেল) বা খেজুর গাছের গুঁড়ি ব্যবহার করা হয়েছে, যার ওপর খেজুর পাতা এবং কাদার স্তর দেওয়া থাকে।

### স্থাপত্যের বৈশিষ্ট্য
* পাথরের মজবুত ভিত্তি।
* ঝাউ কাঠের তৈরি ছাদ, যা খেজুর পাতা এবং কাদা ও খড়ের মিশ্রণ দিয়ে ঢাকা।
* ভবনের বাইরের দেয়ালে কাদা ও খড়ের আস্তরণ।
* বিভিন্ন আকার ও আয়তনের জানালা।
* জানালা ও দরজার উপরিভাগে কাঠের লিন্টেল ব্যবহার করা হয়েছে।
* ভবনগুলো একতলা থেকে দুই তলা বিশিষ্ট।

## তথ্যসূত্র

বিষয়শ্রেণী:আল-খারজ গভর্নরেট
বিষয়শ্রেণী:সৌদি আরবের ঐতিহাসিক শহর
মিয়া নুরুদ্দিন আহাম্মেদ অপু

**মিয়া নুরুদ্দিন আহাম্মেদ অপু** *(জন্ম:১ সেপ্টেম্বর ১৯৭৪)* হলেন একজন বাংলাদেশী রাজনীতিবিদ ও সংসদ সদস্য। তিনি ত্রয়োদশ জাতীয় সংসদ নির্বাচন-এ বাংলাদেশ জাতীয়তাবাদী দল প্রার্থী হিসেবে শরীয়তপুর-৩ আসনে থেকে সংসদ সদস্য ও হুইপ  নির্বাচিত হয়েছেন।    

## প্রাথমিক জীবন
১৯৭৪ সালের 	১ সেপ্টেম্বর শরীয়তপুর জেলার ,,গোসাইরহাট উপজেলার,কোদালপুর ইউনিয়নর,মৃধাপাড়া গ্রামে জন্মগ্রহণ করেন। তার পিতা মিয়া চাঁন মৃধা ও তার মাতা আমেনা বেগম। 
## কর্মজীবন

২০২৬ সালের ত্রয়োদশ জাতীয় সংসদ নির্বাচনে তিনি ১ লাখ ৭ হাজার ৫১৬ ভোট পেয়েছিলেন, যেখানে তার নিকটতম প্রতিদ্বন্দ্বী মুহাম্মদ আজহারুল ইসলাম ৬৯ হাজার ৬৮৪  ভোট পেয়েছিলেন। ফলস্বরূপ, তিনি ত্রয়োদশ জাতীয় সংসদ নির্বাচনে শরীয়তপুর-৩ আসন থেকে বাংলাদেশ জাতীয়তাবাদী দলের প্রতিনিধিত্ব করে জয়লাভ করেন। 

ত্রয়োদশ জাতীয় সংসদের হুইপ হিসেবে নিয়োগ দেয়া হয়েছে।   

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি 
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:শরীয়তপুর জেলার রাজনীতিবিদ
আদিলা খাতুন মসজিদ

**আদিলা খাতুন মসজিদ** () হলো ইরাকের বাগদাদ গভর্নরেটের বাগদাদ শহরের আল-রুসাফা জেলায় অবস্থিত একটি সুন্নি মসজিদ। এটি মূলত ইরাকের মামলুক শাসনকর্তা বাগদাদের আহমদ পাশার কন্যা এবং সুলাইমান আবু লায়লার স্ত্রী আদিলা খাতুন কর্তৃক প্রতিষ্ঠিত এবং নির্মিত হয়েছিল। এটি বাগদাদের আল-রুসাফা জেলায় আল-আইওয়াদিয়া পাড়ায় (বর্তমানে ডাক্তারদের কোয়ার্টার) আল-সারাফিয়া সেতুর ঠিক কাছে অবস্থিত।

## ইতিহাস
ইরাকের মামলুক রাজবংশের প্রতিষ্ঠাতা আদিলা খাতুন ছিলেন আহমদ পাশার কন্যা এবং হাসান পাশা (মামলুক)-এর নাতনী। তিনি সুলাইমান আবু লায়লার সাথে বিবাহবন্ধনে আবদ্ধ ছিলেন এবং তার জনহিতকর প্রকল্প ও ভালো কাজের জন্য পরিচিত ছিলেন, যার মধ্যে রয়েছে আল-আদিলিয়া মসজিদ এবং তার নামে নামাঙ্কিত এই মসজিদটির নির্মাণ। মসজিদটির নাম ছিল "আদিলা খাতুনের জামে মসজিদ" এবং এটি মূলত আল-মামুন সড়কে সুক আল-সাফাফিরের প্রবেশপথের কাছে অবস্থিত ছিল, যা বর্তমানে বাগদাদি জাদুঘর ভবনের বিপরীতে।

১৯৬২ সালে, আবদ আল-করিম কাসিমের সরকার রাস্তা প্রশস্ত করার জন্য পুরনো মসজিদটি ভেঙে ফেলে। এটি ভেঙে ফেলার পর একই বছরে আল-সারাফিয়া এলাকায় মসজিদটি পুনরায় নির্মাণ করা হয় এবং এর আগের নামই বহাল রাখা হয়।

ইরাক যুদ্ধ চলাকালীন, সাম্প্রদায়িক সংঘর্ষের কারণে মসজিদটি ধ্বংসাত্মক কার্যকলাপের শিকার হয়েছিল এবং ২০০৬ সালে একদল সশস্ত্র লোক কর্তৃক আল-আসকারি মাজারে বোমা হামলার পর সাম্প্রদায়িক মিলিশিয়াদের হাতে মসজিদের কিছু অংশ ধ্বংস হয়ে যায়। এর ফলে এটি বন্ধ করে দেওয়া হয়েছিল, পরে ২০০৭ সালে সুন্নি এনডাউমেন্ট অফিস এটি পুনরায় চালু করে। বর্তমানে মসজিদে জুমার নামাজ ও পাঁচ ওয়াক্ত নামাজ অনুষ্ঠিত হয় এবং মসজিদটি ইরাকের সুন্নি এনডাউমেন্ট অফিস দ্বারা পরিচালিত হয়।

## স্থাপত্য
মসজিদটিতে একটি বিশাল মুসল্লা (নামাজ কক্ষ) রয়েছে যেখানে ৫০০-এর বেশি মুসল্লি নামাজ আদায় করতে পারেন। এটি হলুদ রঙের ইট এবং নীল রঙের কাশানি ইট দিয়ে নির্মিত। দরজার ওপরে লেখা আছে "*সাইয়্যিদা আদিলা বিনতে আহমদ পাশার মসজিদ, যা ১৩৮২ হিজরি/১৯৬২ খ্রিস্টাব্দে জেনারেল এনডাউমেন্টস ডিরেক্টরেট দ্বারা সংস্কার করা হয়েছে*"। উত্তর-পূর্ব দিকে আরও একটি ছোট দরজা আছে। এর ওপর কাশানি ইটে লেখা আছে "*আদিলা খাতুন মসজিদ ১৩৮২ হিজরি/১৯৬৭ খ্রিস্টাব্দ।*" নামাজের মুসল্লাটি আয়তাকার, যার প্রস্থ ১১ মিটার এবং দৈর্ঘ্য ১৮ মিটার, যা জানালা দিয়ে ঘেরা। নামাজের জায়গার মেঝেতে ইরাকি কার্পেট বিছানো রয়েছে এবং মুসল্লার মাঝখানে চারটি কংক্রিটের খিলানযুক্ত স্তম্ভ রয়েছে যার ওপরে মসজিদের মুসল্লার নীল গম্বুজটি অবস্থিত।

## আরও দেখুন

* ইরাকে ইসলাম
* বাগদাদের মসজিদের তালিকা
* ২০০৬ আল-আসকারি মসজিদে বোমা হামলা

## তথ্যসূত্র

বিষয়শ্রেণী:ইরাকে ১৮শ শতাব্দীর মসজিদ
বিষয়শ্রেণী:ইরাকে ২০শ শতাব্দীর মসজিদ
বিষয়শ্রেণী:মসজিদে ২১শ শতাব্দীর হামলা
বিষয়শ্রেণী:আল-রুসাফা, ইরাক
বিষয়শ্রেণী:ইরাকে গম্বুজ বিশিষ্ট মসজিদ ভবন
বিষয়শ্রেণী:ইরাকে মিনার বিশিষ্ট মসজিদ ভবন
বিষয়শ্রেণী:১৭৫০-এর দশকে সমাপ্ত মসজিদ
বিষয়শ্রেণী:১৯৬২-এ সমাপ্ত মসজিদ
বিষয়শ্রেণী:বাগদাদের মসজিদ
বিষয়শ্রেণী:১৭৫০-এ সমাপ্ত ধর্মীয় ভবন ও স্থাপনা
বিষয়শ্রেণী:ইরাকের সুন্নি মসজিদ
আবদুল্লাহ আল-রাদি

**আবু আলী আল-হুসাইন ইবনে আহমদ ইবনে আবদুল্লাহ ইবনে মুহাম্মদ ইবনে ইসমাইল** (, জন্ম আনু. ৮২৫ – ৮৮১), যিনি **আল-জাকি** (), **আল-রাদি** () এবং **আল-মুক্তাদা আল-হাদি** () নামেও পরিচিত, ছিলেন ইসলামি নবি মুহাম্মদের বংশধর এবং ইসমাইলি ইমামদের দশম ইমাম। তিনি তার পিতা মুহাম্মদ আল-তাকির (মৃত্যু ৮৪০) স্থলাভিষিক্ত হন। ৮৮১ সালে মৃত্যুর আগে তিনি তার পুত্র ও উত্তরসূরি আবদুল্লাহ আল-মাহদির (যার বয়স তখন ছিল প্রায় ৮ বছর) দেখাশোনার দায়িত্ব তার আপন ভাই সাঈদ আল-খায়রের (যিনি আবু শিলাগলাগ নামেও পরিচিত) ওপর অর্পণ করেন।

## ঐতিহাসিক পটভূমি
৭৬৫ সালে জাফর আস-সাদিকের মৃত্যু এবং পরবর্তীতে ইসমাইল (মৃত্যু ৭৭৫) ও মুহাম্মদের (মৃত্যু ৮১৩) মৃত্যুর পর, আব্বাসীয়দের পক্ষ থেকে ইসমাইলি ইমাম ও তাদের সমর্থকদের ওপর নির্যাতনের মাত্রা অনেক বেড়ে যায়। ফলে ইসমাইলি ইমামরা আত্মগোপনে বাধ্য হন এবং ৭৬৫ থেকে ৯০৯ সাল পর্যন্ত প্রথম 'দাওর আল-সতর' (গোপনকাল) শুরু হয়। এই সময়ে ইমামরা 'আল-আইম্মাত আল-মাস্তুরিন' (গোপন ইমাম) নামে পরিচিত ছিলেন। আব্বাসীয়দের হাত থেকে রক্ষা পেতে তাদের পরিচয় গোপন রাখা হয়েছিল। পরবর্তী ঐতিহ্য অনুযায়ী, এই গোপন ইমামরা ছিলেন আবদুল্লাহ (৮ম ইমাম), আহমদ (৯ম ইমাম) এবং আল-হুসাইন (১০ম ইমাম)। ফাতেমীয় খলিফা আল-আজিজ বিল্লাহর সময়কার ঐতিহাসিক আহমদ ইবনে ইব্রাহিম আল-নায়সাবুরি সম্ভবত প্রথম এই তিন গোপন ইমামের নাম উল্লেখ করেন।

আধুনিক ঐতিহাসিক শাইনুল জিওয়া ব্যাখ্যা করেছেন যে, দাওর আল-সতরের সময় ইসমাইলি মতবাদ ইয়েমেন থেকে ইফ্রিকিয়া (বর্তমান তিউনিসিয়া ও পূর্ব আলজেরিয়া) পর্যন্ত ছড়িয়ে পড়েছিল এবং উত্তর আফ্রিকার কুটামা বার্বার জাতি এর প্রধান অনুসারী ছিল।

## জীবন
হুসাইন ইবনে আহমদ ৮২৫ সালে জন্মগ্রহণ করেন এবং ৮৪০ সালে ইমামতের দায়িত্ব গ্রহণ করেন। আল-রাদির আবাসস্থল ছিল সালামিয়াহ শহরে। সেখানে তিনি হাশেমিদের মধ্যে ছদ্মবেশে বসবাস করতেন এবং তাদেরই একজন হিসেবে আচরণ করতেন। তিনি স্থানীয় গভর্নরদের উপহার পাঠাতেন এবং মেহমানদারিতে অত্যন্ত উদার ছিলেন। বলা হয় যে, সালামিয়াহর দরিদ্র ও প্রতিবন্ধীদের তিনি তার সম্পদ থেকে সাহায্য করতেন, যেখানে ইসমাইলি ও অ-ইসমাইলিদের মধ্যে কোনো বৈষম্য করা হতো না।

তার পিতা মুহাম্মদ আল-তাকি তার বিখ্যাত কাজ 'ইখওয়ান আল-সাফা' (Encyclopedia of the Brethren of Purity)-র জন্য পরিচিত, যা আল-রাদি 'জামিআত আল-জামিআ' গ্রন্থে সংক্ষেপিত করেছেন বলে ধারণা করা হয়। আল-রাদি মূলত তার দাওয়াহ বা ইসলামি প্রচার কাজের জন্য স্মরণীয়।

আল-রাদি কুফায় ভ্রমণ করেছিলেন এবং সেখানে আলী ইবনে আবু তালিব ও তার পুত্র হুসাইনের মাজার জিয়ারত করেন। সেখানে তার সাথে আবু আল-কাসিম ইবনে হাওশাব এবং আলী বিন আল-ফাদলের দেখা হয়। তিনি তাদের উভয়কে ইয়েমেনে ইসমাইলি মতবাদ প্রচারের জন্য পাঠান। তারা ইয়েমেনে পৌঁছে রাজধানী সানা জয় করেন এবং সেখানে ইসমাইলি শাসন প্রতিষ্ঠা করেন।

৮৮১ সালে সালামিয়াহতে ভ্রমণের সময় আল-রাদি মৃত্যুবরণ করেন। মৃত্যুর আগে তিনি তার ভাই আবু শিলাগলাগ-কে উত্তরসূরি পুত্র আল-মাহদির অভিভাবক এবং ইমামতের ট্রাস্টি নিযুক্ত করেন। পরবর্তীকালে আবু শিলাগলাগ ইমামত নিজের বংশে নেওয়ার চেষ্টা করলেও তার পুত্রদের অকাল মৃত্যুর কারণে তা সফল হয়নি।

## আরও দেখুন
* ইসমাইলি ইমামগণ
* ফাতেমীয় খিলাফত
* আহলে বাইত

## তথ্যসূত্র

## উৎসসমূহ

* 
* 
* 
* 

 

বিষয়শ্রেণী:ইসমাইলি ইমাম
বিষয়শ্রেণী:৮২৫-এ জন্ম
বিষয়শ্রেণী:৮৮১-এ মৃত্যু
বিষয়শ্রেণী:৯ম শতাব্দীর আরব ব্যক্তি
আব্দুল-আজিজ আল-সামাররাই মসজিদ

**আব্দুল-আজিজ আল-সামাররাই মসজিদ** () হলো একটি ইসলামি মসজিদ, যা ইরাকের আল আনবার গভর্নরেটের ফালুজাতে অবস্থিত। ঐতিহাসিকভাবে একটি প্রধানত সুন্নি শহর, ইরাক যুদ্ধের আগে ফালুজাকে "১২০টি মসজিদের শহর" হিসেবে বর্ণনা করা হতো।

## ইরাক যুদ্ধের সময়
২০০৪ সালে, ফালুজার প্রথম যুদ্ধের সময়, মসজিদটি বিশ্বব্যাপী নজরে আসে যখন মসজিদের ভেতরে থাকা সুন্নি বিদ্রোহীরা মার্কিন মেরিনদের লক্ষ্য করে হালকা অস্ত্র এবং রকেট হামলা চালায়। মার্কিন বাহিনী পাল্টা গুলি চালায়, যখন একটি কোবরা হেলিকপ্টার মসজিদের মিনারের পাদদেশে একটি হেলফায়ার মিসাইল নিক্ষেপ করে এবং একটি এফ-১৬ ইচ্ছাকৃতভাবে মসজিদের ওপর একটি বোমা ফেলে। মার্কিন মেরিনদের একজন ব্রিগেডিয়ার জেনারেল বলেছেন যে মসজিদটি সাধারণত জেনেভা কনভেনশনের অধীনে সুরক্ষা পেত, কিন্তু যোগ করেছেন যে ভবনের ভেতর থেকে হামলার কারণে এটি তার মর্যাদা হারিয়েছে। প্রাথমিকভাবে দাবি করা হয়েছিল যে হামলায় চল্লিশজন বিদ্রোহী নিহত হয়েছে, কিন্তু পরবর্তীতে জানানো হয় যে ঘটনাস্থলে আসলে কোনো মৃতদেহ পাওয়া যায়নি। অন্যান্য সূত্র দাবি করে যে হামলায় অন্তত পঞ্চাশজন নিহত হয়েছে।

২০১৪ সালে ফালুজার পতনের সময়, মসজিদটি একটি মর্টার শেল দ্বারা আক্রান্ত হয়েছিল। ২০১৬ সালের জুনে, তৃতীয় যুদ্ধের সময়, একটি শিয়া মিলিশিয়ার সদস্যদের, যারা সম্ভবত ইসলামিক স্টেট-এর সদস্য ছিল, মসজিদের *সাহান*-এ ছবি তোলা হয়েছে বলে অভিযোগ ওঠে। ইরাকি নিরাপত্তা বাহিনী আবারও মসজিদে হামলা চালায়। ন্যূনতম ক্ষয়ক্ষতির খবর পাওয়া গেছে।

## আরও দেখুন

* ইরাকে ইসলাম
* ইরাকের মসজিদের তালিকা

## তথ্যসূত্র

বিষয়শ্রেণী:ইরাক যুদ্ধে ফালুজা
বিষয়শ্রেণী:ইরাক যুদ্ধের স্থান
বিষয়শ্রেণী:ইরাকে মসজিদে বোমা হামলা
বিষয়শ্রেণী:ইরাকে গম্বুজ বিশিষ্ট মসজিদ ভবন
বিষয়শ্রেণী:ইরাকে মিনার বিশিষ্ট মসজিদ ভবন
বিষয়শ্রেণী:ফালুজার মসজিদ
বিষয়শ্রেণী:ইরাকে সুন্নি মসজিদ
আব্দুল্লাহ বিন জায়েদ আল মাহমুদ ইসলামি সাংস্কৃতিক কেন্দ্র

**আব্দুল্লাহ বিন জায়েদ আল মাহমুদ ইসলামি সাংস্কৃতিক কেন্দ্র** (), যা সাধারণত কেবল **বিন জায়েদ** নামে পরিচিত এবং পূর্বে **ফানার** বা **কাতার ইসলামি সাংস্কৃতিক কেন্দ্র** এবং **সর্পিলাকার মসজিদ** নামেও পরিচিত ছিল, একটি মসজিদ এবং সাংস্কৃতিক কেন্দ্র, যা দোহা পৌরসভা-র দোহা-তে অবস্থিত। এটি দোহা কর্নিশ-এর কাছে অবস্থিত এবং শহরের একটি বিশিষ্ট ল্যান্ডমার্ক।

এই কেন্দ্রের সবচেয়ে উল্লেখযোগ্য বৈশিষ্ট্য হলো এর মসজিদ যার একটি অনন্য মিনার নকশা রয়েছে যা সামাররার বড় মসজিদ দ্বারা অনুপ্রাণিত। ২০০৯ সালের আগে, এই মসজিদটি দেশের বৃহত্তম ছিল, যার স্থলাভিষিক্ত হয় ইমাম মুহাম্মদ ইবনে আবদ আল-ওয়াহাব মসজিদ। তবে এটি এখনও কাতারের সবচেয়ে উঁচু মসজিদ।

## ইতিহাস
মসজিদটির নামকরণ করা হয়েছে বিখ্যাত কাতারি ইসলামি পণ্ডিত এবং কাতারি বিচার ব্যবস্থার প্রতিষ্ঠাতা শেখ আব্দুল্লাহ বিন জায়েদ আল-মাহমুদ-এর নামে। কাতারের সর্বোচ্চ বিচারক হিসেবে তার কৃতিত্বের স্মরণে কাতারের আমির এই নাম প্রদান করেন।

কাতারের প্রধানমন্ত্রী হামাদ বিন জসিম বিন জাবের আল থানি ১২ জানুয়ারি ২০০৮ তারিখে একটি প্রকাশ্য অনুষ্ঠানের মাধ্যমে আনুষ্ঠানিকভাবে এই কেন্দ্রটি উদ্বোধন করেন।

## কার্যক্রম
ফানার সাংস্কৃতিক কেন্দ্র বেশ কিছু সামাজিক, ধর্মীয় এবং শিক্ষামূলক কার্যক্রমের সাথে জড়িত। কাতারের অন্যতম বৃহত্তম মসজিদ হওয়ার পাশাপাশি, এই কেন্দ্রটি ধর্মীয় গবেষণাপত্র প্রকাশ করে এবং আরবি ভাষা ও ইসলাম শিক্ষা প্রদান করে। কেন্দ্রে একটি লাইব্রেরিও রয়েছে। মসজিদটি একটি জনপ্রিয় পর্যটন আকর্ষণ এবং এখানে অমুসলিমদের প্রবেশের অনুমতি রয়েছে।

## স্থাপত্য

ঐতিহ্যবাহী কাতারি মসজিদগুলো প্রবাল পাথর, কাদা এবং কাঠ দিয়ে তৈরি করা হতো। ২১শ শতাব্দীর মসজিদগুলো ইট ও মর্টার দিয়ে তৈরি। এই উপকরণগুলো এখন সমতল ছাদের পরিবর্তে উঁচু গম্বুজ নির্মাণের সুযোগ করে দেয়। তাছাড়া, ঐতিহ্যবাহী মসজিদগুলোতে উঠান থাকত, যা আধুনিক মসজিদগুলোতে খুব কমই দেখা যায়। সবশেষে, পুলের আকারে ঐতিহ্যবাহী বাইরের "মুতাওয়াদদাহ" বা ওজুখানা এখন ধোয়ার বেসিন এবং প্রবাহিত পানি দ্বারা প্রতিস্থাপিত হয়েছে।

## আরও দেখুন

* কাতারে ইসলাম
* কাতারের মসজিদের তালিকা

## তথ্যসূত্র

## বহিঃসংযোগ

* 

বিষয়শ্রেণী:২০০৮-এ কাতারে প্রতিষ্ঠিত
বিষয়শ্রেণী:২১শ শতাব্দীর কাতারের মসজিদ
বিষয়শ্রেণী:কাতারে সাংস্কৃতিক সংস্থা
বিষয়শ্রেণী:কাতারে ইসলামি সংস্থা
বিষয়শ্রেণী:এশিয়ার মিনার বিশিষ্ট মসজিদ ভবন
বিষয়শ্রেণী:২০০৮-এ সমাপ্ত মসজিদ
বিষয়শ্রেণী:দোহায় মসজিদ
আব্দুলহাকিম সানজাক মসজিদ

**আব্দুলহাকিম সানজাক মসজিদ** (), বা **আইটিইউ (ITU) মসজিদ** হলো ইস্তাম্বুল টেকনিক্যাল ইউনিভার্সিটিতে অবস্থিত একটি মসজিদ। এটি মোট ১১,৫০০ বর্গমিটার এলাকার ওপর ২০১৯ সালের ৭ সেপ্টেম্বর প্রতিষ্ঠিত হয়। মসজিদটি ব্যবহারের জন্য আইটিইউ-এর ছাত্র, শিক্ষাবিদ বা কর্মী হওয়া প্রয়োজন। মসজিদের মিনারটি পেন্সিলের আদলে তৈরি করা হয়েছে, যা একটি বিশ্ববিদ্যালয়ের অংশ হওয়ার বিষয়টিকে গুরুত্ব দেয়।

## স্থাপত্য কাঠামো
মসজিদটি সাধারণত একটি আধুনিক এবং ব্যতিক্রমী স্থাপত্য শৈলীতে নির্মিত হয়েছে। এর বহির্ভাগে প্রধানত সাদা মার্বেল এবং কাচ ব্যবহার করা হয়েছে। সিঁড়িগুলো কালো মার্বেল বা কাঠের তৈরি। সিঁড়ির বিকল্প হিসেবে এতে র‍্যাম্পও অন্তর্ভুক্ত রয়েছে।

এটি মোট ৩ তলা বিশিষ্ট। মাঝতলার প্রবেশপথটি প্রধান প্রবেশদ্বার এবং আরও দুটি ভিন্ন দরজা দিয়ে প্রবেশযোগ্য। নিচতলাটি আংশিক ভূগর্ভস্থ এবং এটি দুটি দরজা এবং মাঝতলার অভ্যন্তরীণ সিঁড়ি দিয়ে প্রবেশযোগ্য। ওপরের তলাটি অন্য তলাগুলোর মতো বড় নয়। এটি সাধারণত নারীদের ব্যবহারের জন্য। নিচতলায় হলুদ কার্পেট এবং মাঝতলায় নীল কার্পেট বিছানো রয়েছে। মসজিদের একমাত্র ঝাড়বাতিটি মাঝতলায় অবস্থিত।

মসজিদটি ১১,৫০০ বর্গমিটার এলাকার ওপর নির্মিত। মসজিদের মূল নামাজের স্থান ১,২০০ বর্গমিটার এলাকায় অবস্থিত। এর ধারণক্ষমতা প্রায় ২,৫০০ জন হলেও, এর আঙিনাসহ এই ধারণক্ষমতা ৫,০০০ পর্যন্ত বৃদ্ধি করা সম্ভব।

এর আঙিনার মেঝে পুরোপুরি সাদা মার্বেল দিয়ে ঢাকা। আঙিনার মাঝখানে একটি শোভাবর্ধক পুল রয়েছে। আঙিনার চারপাশের সৌর প্যানেলগুলো মসজিদের শক্তির চাহিদা মেটাতে ব্যবহৃত হয়। এছাড়াও, আঙিনার কাছে একটি পার্কিং লট এবং ঠিক বাইরে একটি শৌচাগার রয়েছে।

মসজিদে একটি মাত্র মিনার রয়েছে যা পেন্সিলের মতো। এর উদ্দেশ্য হলো এটি যে একটি বিশ্ববিদ্যালয়ের অংশ তা ফুটিয়ে তোলা। মিনারের উচ্চতা ৩৯ মিটার।

## চিত্রশালা


File:Muezzin's platform, Abdulhakim Sanjak Mosque.jpg|মুয়াজ্জিনের বসার স্থান
File:Sermon pulpit of Abdulhakim Sanjak Mosque.jpg|মিনবার
File:Mihrab of Abdulhakim Sanjak Mosque.jpg|মিহরাব
File:ITU Abdulhakim Sanjak Mosque main gate.jpg|প্রধান ফটক
File:Ablution facility of Abdulhakim Sanjak Mosque.jpg|শৌচাগার
File:Courtyard of Abdulhakim Sanjak Mosque.jpg|আঙিনা
File:Abdulhakim Sanjak Mosque3.jpg|সামনের দেয়াল
File:Abdulhakim Sanjak Mosque2.jpg|পার্শ্ব দেয়াল
File:Abdulhakim Sanjak Mosque.jpg|মাঝতলা থেকে ওপর তলার দৃশ্য


## তথ্যসূত্র

## বহিঃসংযোগ

* 

বিষয়শ্রেণী:তুরস্কের গম্বুজ বিশিষ্ট মসজিদ
বিষয়শ্রেণী:তুরস্কের মিনার বিশিষ্ট মসজিদ
বিষয়শ্রেণী:২০১৯-এ সমাপ্ত মসজিদ
বিষয়শ্রেণী:ইস্তাম্বুল টেকনিক্যাল ইউনিভার্সিটি
আম্বারাস মসজিদ

**আম্বারাস মসজিদ**, যা **মীর জাফর আঘা মসজিদ** বা **ইউখারি আম্বারাস মসজিদ** নামেও পরিচিত, আজারবাইজানের ওর্ডুবাদ শহরে অবস্থিত একটি ১৭শ শতাব্দীর সুন্নি মসজিদ এবং স্থাপত্য নিদর্শন।

২০০১ সালের ২রা আগস্ট আজারবাইজান মন্ত্রিপরিষদের ১৩২ নম্বর সিদ্ধান্ত অনুযায়ী মসজিদটিকে স্থানীয়ভাবে গুরুত্বপূর্ণ স্থাবর ঐতিহাসিক ও সাংস্কৃতিক স্মৃতিস্তম্ভের তালিকায় অন্তর্ভুক্ত করা হয়। পরবর্তীতে ২০০৭ সালের ২১শে নভেম্বর নাখচিভান স্বায়ত্তশাসিত প্রজাতন্ত্র-এর মন্ত্রিপরিষদের ৯৮ নম্বর সিদ্ধান্তের মাধ্যমে আম্বারাস মসজিদকে জাতীয়ভাবে গুরুত্বপূর্ণ একটি স্থাপত্য নিদর্শন হিসেবে শ্রেণীবদ্ধ করা হয়। এটি “ওর্ডুবাদ” রাষ্ট্রীয় ঐতিহাসিক ও সাংস্কৃতিক সংরক্ষিত অঞ্চলের মধ্যে অবস্থিত।

## পরিচিতি
ইউখারি আম্বারাস মসজিদটি ওর্ডুবাদ শহরের আম্বারাস পাড়ায় অবস্থিত। মসজিদটি নির্মাণের সঠিক তারিখ জানা যায়নি। ১৯শ শতাব্দীতে সংস্কার কাজ চলাকালীন মসজিদের ছাদে কাঠের ওপর কালো কালি দিয়ে লেখা একটি শিলালিপি স্থাপন করা হয়েছিল।

শিলালিপি অনুযায়ী এটি বোঝা যায় যে ১৯শ শতাব্দীতে মসজিদটিকে "আঘা মির্জা জাফর মসজিদ" হিসেবে উল্লেখ করা হতো। ভবনের সম্মুখভাগের স্থাপত্যশৈলী এবং স্থানিক বিন্যাস নির্দেশ করে যে মসজিদটি ১৭শ-১৮শ শতাব্দীতে নির্মিত হয়েছিল। ধারণা করা হয় যে মসজিদটি মূলত ১৭শ শতাব্দীতে আঘা মির্জা জাফর নামক জনৈক ব্যক্তি নির্মাণ করেছিলেন। একারণে মসজিদটি "আঘা মির্জা জাফর" বা "মীর জাফর আঘা" মসজিদ নামেও পরিচিত।

নাখচিভান-মারাঘা স্থাপত্যশৈলীর অন্তর্গত এই মসজিদটি আয়তাকার আকৃতির। এর সম্মুখভাগ লোহা ও ইট দিয়ে নির্মিত, অন্যদিকে ভেতরের অংশ পাথর ও ইট দিয়ে তৈরি। ছাদটি ছয়টি স্তম্ভের ওপর অবস্থিত। জানালা ও দরজাগুলোয় "শাবাকা" (জালিকা কাজ) রয়েছে। দ্বিতীয় তলাটি মহিলাদের উপাসনার জন্য নির্ধারিত।

### সোভিয়েত দখলের সময়

আজারবাইজানে সোভিয়েত দখলের পর ১৯২৮ সালে ধর্ম-এর বিরুদ্ধে একটি আনুষ্ঠানিক প্রচারণা শুরু হয়। ওই বছরের ডিসেম্বরে আজারবাইজান কমিউনিস্ট পার্টির কেন্দ্রীয় কমিটি অনেক মসজিদ, গির্জা এবং সিনাগগ-কে শিক্ষামূলক উদ্দেশ্যে সাংস্কৃতিক ক্লাবের ব্যবস্থাপনায় হস্তান্তর করে। যেখানে ১৯MT সালে আজারবাইজানে ৩,০০০টি মসজিদ ছিল, এই সংখ্যা ১৯২৭ সালে ১,৭০০-তে, ১৯২৮ সালে ১,৩৬৯-এ এবং ১৯৩৩ সালের মধ্যে মাত্র ১৭-তে নেমে আসে। ইউখারি আম্বারাস মসজিদটিও এই সময়ে কার্যক্রম বন্ধ করে দেয়।

### স্বাধীনতার পর

আজারবাইজান স্বাধীনতা ফিরে পাওয়ার পর ২০০১ সালের ২রা আগস্ট আজারবাইজান মন্ত্রিপরিষদের ১৩২ নম্বর সিদ্ধান্ত অনুযায়ী মসজিদটিকে স্থানীয়ভাবে গুরুত্বপূর্ণ স্থাবর ঐতিহাসিক ও সাংস্কৃতিক স্মৃতিস্তম্ভের তালিকায় অন্তর্ভুক্ত করা হয়। পরবর্তীতে ২০০৭ সালের ২১শে নভেম্বর নাখচিভান স্বায়ত্তশাসিত প্রজাতন্ত্রের মন্ত্রিপরিষদের ৯৮ নম্বর সিদ্ধান্তের মাধ্যমে আম্বারাস মসজিদকে জাতীয়ভাবে গুরুত্বপূর্ণ একটি স্মৃতিস্তম্ভের মর্যাদা প্রদান করা হয়।

২০২৪ সালে এই এলাকায় “ওর্ডুবাদ” রাষ্ট্রীয় ঐতিহাসিক ও সাংস্কৃতিক সংরক্ষিত অঞ্চল প্রতিষ্ঠিত হয়। ওর্ডুবাদ জেলায় অবস্থিত ২৯৯টি স্মৃতিস্তম্ভের মধ্যে ২০০টিরও বেশি—যার মধ্যে ইউখারি আম্বারাস মসজিদও অন্তর্ভুক্ত—এই সংরক্ষিত অঞ্চলের সীমানার মধ্যে অবস্থিত।

## আরও দেখুন

* আজারবাইজানে ইসলাম
* আজারবাইজানের মসজিদের তালিকা
* আজারবাইজানের স্মৃতিস্তম্ভের তালিকা

## তথ্যসূত্র
 

বিষয়শ্রেণী:অটোমান সাম্রাজ্যের ১৭শ শতাব্দীর মসজিদ
বিষয়শ্রেণী:নাখচিভান স্বায়ত্তশাসিত প্রজাতন্ত্রের ভবন ও স্থাপনা
বিষয়শ্রেণী:আজারবাইজানের স্মৃতিস্তম্ভ ও স্মৃতিসৌধ
বিষয়শ্রেণী:আজারবাইজানের মসজিদ
বিষয়শ্রেণী:আজারবাইজানের সুন্নি মসজিদ
লি ইউন-মি (সঙ্গীতশিল্পী)

**লি ইউন-মি** (; জন্ম: ১৯ মে, ১৯৬৬) একজন দক্ষিণ কোরীয় সঙ্গীতশিল্পী।  তিনি তার "আই হ্যাভ আ লাভার" গানটির জন্য সুপরিচিত, যা দক্ষিণ কোরিয়ায় খুবই জনপ্রিয় হয়েছিল।

## ব্যক্তিগত জীবন
১২ জানুয়ারী, ২০১১ তারিখে, তিনি তার দীর্ঘদিনের বন্ধু ও প্রেমিক, একজন কোরীয়-মার্কিন ব্যবসায়ী, যিনি তার মধ্য ৪০-এর দশকে, ক্যালিফোর্নিয়ার সান্তা বারবারায় বিয়ে করেন এবং তারা সিউলের সামসিওং-ডং -এ থাকেন।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় গায়িকা-গীতরচয়িতা
বিষয়শ্রেণী:দক্ষিণ কোরীয় রক সঙ্গীতশিল্পী
বিষয়শ্রেণী:দক্ষিণ কোরীয় গায়িকা
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:কোরীয় ভাষার লেখা থাকা নিবন্ধ
বিষয়শ্রেণী:দক্ষিণ কোরীয় টেলিভিশন ব্যক্তিত্ব
বিষয়শ্রেণী:২০শ শতাব্দীর দক্ষিণ কোরীয় সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর দক্ষিণ কোরীয় সঙ্গীতশিল্পী-গীতরচয়িতা
মাসদাহ ঐতিহ্যবাহী গ্রাম

**মাসদাহ ঐতিহ্যবাহী গ্রাম** () হল সৌদি আরবের আদ-দাওয়াদমি গভর্নরেটে অবস্থিত একটি প্রাচীন জনপদ।

## অবস্থান
মাসদাহ গ্রামটি সৌদি আরবের রিয়াদ অঞ্চলের অন্তর্গত আদ-দাওয়াদমি গভর্নরেটে অবস্থিত। এটি আদ-দাওয়াদমি শহর থেকে উত্তর-পশ্চিম দিকে প্রায় ১০ কিলোমিটার দূরে অবস্থিত।

## ইতিহাস
মাসদাহ আদ-দাওয়াদমি গভর্নরেটের একটি ঐতিহাসিক গুরুত্বসম্পন্ন গ্রাম। এটি ১৩৪৬ হিজরিতে শেখ খালিদ বিন জামে (রুসান গোত্রের প্রধান) প্রতিষ্ঠা করেন। পরবর্তীতে ১৪১০ হিজরিতে স্থানীয় বাসিন্দারা গ্রামটি ছেড়ে চলে যান।

## স্থাপত্যশৈলী
গ্রামটির স্থাপত্য কাঠামো প্রধানত ঐতিহাসিক দালানকোঠা নিয়ে গঠিত, যার মধ্যে রয়েছে বসতবাড়ি, জামে মসজিদ, দোকানপাট এবং সংকীর্ণ গলি ও চত্বর। এর পাশেই রয়েছে খেজুর বাগান এবং আধুনিক বসতবাড়ি। গ্রামটির নকশা আরব উপদ্বীপের কেন্দ্রীয় অঞ্চলের প্রচলিত স্থাপত্যরীতি অনুসরণ করে তৈরি করা হয়েছে; যেখানে ঘরগুলো একটির সাথে অন্যটি লাগানো এবং মাঝখানে সরু গলি রাখা হয়েছে। এই বিশেষ গঠনশৈলী প্রতিরক্ষা, জলবায়ু এবং সামাজিক প্রয়োজনের কথা মাথায় রেখে করা হতো।

এখানকার বাড়িগুলো সাধারণত দোতলা। একটি ঐতিহ্যবাহী বাড়ির সকল বৈশিষ্ট্য এতে বিদ্যমান—যেমন মেহমানদের আপ্যায়নের জন্য 'মজলিস' বা 'গাহওয়া' (কফি রুম), যা সাধারণত বাড়ির সবচেয়ে বড় ঘর হয়। এই ঘরে 'ওয়াজার' এবং 'কামার' (চুলা ও তাক) থাকে এবং দেয়ালে জিপসামের জ্যামিতিক ও উদ্ভিদজাত নকশা দেখা যায়। এছাড়া শোবার ঘর, পারিবারিক কক্ষ, রান্নাঘর, 'রওশন' (বারান্দা) এবং ভেতরের উঠান বা 'হাশ' রয়েছে। এই উঠানটি থামের ওপর বসানো ছাদযুক্ত বারান্দা দিয়ে ঘেরা থাকে, যাকে 'মিসবাহ' বলা হয়। বাড়িতে গুদামঘর, কূপ এবং অন্যান্য সুযোগ-সুবিধাও রয়েছে।

গ্রামটি নির্মাণে প্রকৃতিতে সহজলভ্য ঐতিহ্যবাহী উপকরণ ব্যবহার করা হয়েছে। দেয়াল তৈরির জন্য খড় মেশানো কাদা ব্যবহার করা হয়েছে, যা 'লাবান' নামক কাঠের ছাঁচে ফেলে আয়তাকার ইটের রূপ দেওয়া হতো। এর ভিত্তি স্থাপন করা হতো পাথরের ওপর এবং দেয়ালগুলো কাদা বা সাদা জিপসামের আস্তরণ দিয়ে লেপে দেওয়া হতো। ছাদ তৈরির জন্য অ্যাথেল গাছের কাঠ ব্যবহার করা হতো, যা দেয়াল বা অতিরিক্ত খুঁটির ওপর বসানো হতো। তার ওপর খেজুর পাতা বিছিয়ে কাদার আস্তরণ দেওয়া হতো যেন বৃষ্টির পানি ভেতরে না ঢুকতে পারে। বর্তমানে গ্রামের অধিকাংশ ভবন ক্ষতিগ্রস্ত হলেও কিছু ভবন এখনও তুলনামূলকভাবে ভালো অবস্থায় আছে।

### কাঠামোগত বৈশিষ্ট্য
* পাথরের তৈরি ভিত্তি।
* অ্যাথেল কাঠ ও খেজুর পাতার ওপর খড়-মাটির আস্তরণ দেওয়া ছাদ।
* ভবনগুলোর বাইরে খড় ও কাদার মিশ্রণের প্লাস্টার।
* ভেতরের ফাঁকা জায়গায় গোলাকার স্তম্ভ বা পিলার।
* জানালা ও দরজার ওপর কাঠের লিন্টেল, যা ওপরের দেয়ালের ভার বহন করে।
* ভবনগুলোর উচ্চতা সাধারণত এক থেকে দুই তলা (৩.৫ থেকে ৭ মিটার) পর্যন্ত হয়ে থাকে।

## তথ্যসূত্র

বিষয়শ্রেণী:সৌদি আরবে ১৯২৭-এ প্রতিষ্ঠিত
বিষয়শ্রেণী:সৌদি আরবের ঐতিহ্যবাহী গ্রাম
বিষয়শ্রেণী:আদ-দাওয়াদমি গভর্নরেট